সারা বছর তাহাজ্জুদ পড়তে না পারলেও রমজান মাসে তাহাজ্জুদ পড়ার অভ্যাস করা প্রতিটি খাঁটি মুমিনের দায়িত্ব। এমনিতেই তো আমরা বিভিন্ন গুনাহে জর্জরিত। পঙ্কিল ও পূতিদুর্গন্ধময় জীবন থেকে নিষ্কৃতি পেয়ে স্বচ্ছ, পবিত্র ও নিষ্কলুষ জীবনের অধিকারী হতে হলে এর চেয়ে উত্তম সুযোগ আর হতে পারে না। মহান আল্লাহ তায়ালা আমাদের সবাইকে কিয়ামুল লাইল (তাহাজ্জুদ) নামাজ আদায়ের তওফিক দান করুন। আমিন।